[{"text_idx": "#000000", "text": "Arwyddo addewid Amser i Newid"}, {"text_idx": "#000002", "text": "Drwy lofnodi\u2019r addewid, rydym yn ymuno a\u0302 channoedd o sefydliadau i herio stigma iechyd meddwl."}, {"text_idx": "#000003", "text": "Llofnodwyd yr addewid mewn digwyddiad mewnol lle ymunodd June o Amser i Newid Cymru a\u0302 staff ac Aelodau\u2019r Bwrdd. Rhannodd ychydig eiriau am bwysigrwydd yr addewid a sut y bydd ymrwymo i\u2019r cynllun gweithredu yn helpu i feithrin arferion gweithio cadarnhaol."}, {"text_idx": "#000004", "text": "Amlygodd ein Swyddog Gwybodaeth a hyrwyddwr Amser i Newid, Alex, ymhellach bwysigrwydd ymrwymo i\u2019r cynllun gweithredu drwy siarad yn onest am ei phrofiadau personol gydag iechyd meddwl. Ymunodd yr Aelod Bwrdd, Kelvin, a\u0302 hi i rannu rhywfaint o\u2019i stori ei hun mewn beth oedd yn ddigwyddiad teimladwy a grymusol."}, {"text_idx": "#000006", "text": "\u201cRwy\u2019n falch iawn o lofnodi addewid Amser i Newid ar ran Anabledd Cymru a dangos ein hymrwymiad i arferion gwaith cadarnhaol a chefnogaeth i staff a Chyfarwyddwyr o ran iechyd meddwl a lles. Mae\u2019r pandemig wedi codi ymwybyddiaeth o faterion iechyd meddwl yn sylweddol, ond o fewn AC rydym wedi gwybod ers tro sut mae rhwystrau anablu mewn cymdeithas yn effeithio\u2019n negyddol ar iechyd meddwl. Rydym yn addo parhau i herio gwahaniaethu a stigma o bob math a gweithio tuag at gymdeithas fwy cynhwysol sy\u2019n galluogi pawb i ffynnu.\u201d"}, {"text_idx": "#000007", "text": "Bydd yr addewid a\u2019r cynllun gweithredu dilynol o bwys proffesiynol a phersonol i staff ac Aelodau Bwrdd Anabledd Cymru, fel yr eglura Alex:"}, {"text_idx": "#000008", "text": "\u201cYn rhy aml o lawer mae iechyd meddwl pobl anabl yn cael ei anwybyddu neu ei fychanu, heb ystyried yr effaith y gall namau neu gyflyrau iechyd eu cael ar les person, a dim cymorth iechyd meddwl yn cael ei gynnig. Daeth hyn yn arbennig o amlwg i mi pan gefais ddiagnosis o MS, ni chynigiwyd unrhyw gymorth i mi a dywedwyd wrthyf gan ei fod yn gyflwr gydol oes, y cyfan oedd angen i mi ei wneud oedd \u201cdysgu byw ag ef\u201d. Ers ymuno ag AC rydw i wedi teimlo fy mod yn cael cefnogaeth fawr. Gweithiais i greu\u2019r Cynllun Gweithredu i helpu fy nghydweithwyr i deimlo\u2019n gyfforddus yn siarad am eu lles ac i sicrhau bod neb yn teimlo bod yn rhaid iddynt wthio drwy iechyd meddwl gwael ar eu pen eu hunain. Mae angen i ni barhau i herio\u2019r stigma sy\u2019n ymwneud ag iechyd meddwl drwy siarad yn agored.\u201d"}, {"text_idx": "#000009", "text": "Rydym yn falch iawn o ddod a\u0302\u2019r ymgyrch Amser i Newid i Anabledd Cymru ond dim ond dechrau ein taith yw hyn. Edrychwn ymlaen at weithio gyda staff ac Aelod o\u2019r Bwrdd i roi\u2019r cynllun gweithredu ar waith a\u2019i adnewyddu gyda\u2019n gilydd."}, {"text_idx": "#000010", "text": "Gadewch i ni helpu i dorri\u2019r distawrwydd a rhoi diwedd ar y stigma sy\u2019n ymwneud ag iechyd meddwl."}, {"text_idx": "#000017", "text": "Cofrestrwch i dderbyn diweddariadau am ein hymgyrchoedd diweddaraf, newyddion defnyddiol a digwyddiadau diddorol gan Anabledd Cymru"}, {"text_idx": "#000018", "text": "Dewch yn aelod heddiw i fod yn rhan o beth rydym yn ei wneud"}, {"text_idx": "#000019", "text": "Dilynwch ni ar y cyfryngau cymdeithasol"}, {"text_idx": "#000020", "text": "Beth rydyn ni\u2019n ei wneud"}]